Jesaja 9:5 “Die heerskappy is op Sy skouer”. Nogtans hang Christus aan die kruis. Dat Hy Koning is kan almal lees. Pilatus het op die bordjie aan die kruis as spot en beskuldiging laat skryf: “Dit is Jezus, die Koning van de Jode”. Wat Pilatus as spot en beskuldiging bedoel het, laat die HERE gebeur om te wys wat die werklikheid is. Hy sal daarvoor sorg dat hierdie spot en beskuldiging weerlê word. So lyk dit nie as jy na die kruis kyk nie. Die Here Jesus sterf aan die kruis. Dit lyk asof Hy net met woorde ’n koning was. Dit lyk asof die spot doel getref het.
Dan lê die Here Jesus se liggaam in de graf. Alles wys daarop dat Jesus ’n vergete koning gaan word. Alles wys daarop as Sy naam later nog in die geskiedenisboeke genoem gaan word Hy ’n baie klein plek daarin in gaan neem. As iets oor Hom geskryf word, sal dit wees dat Hy Sy pretensies nie kon waarmaak nie. So lyk dit maar kom die derde dag na Sy sterwe. Dan staan daar die Romeinse soldate voor die graf. Dan is daar die swaar steen wat voor die graf lê. Skielik is daar engele, knegte van Koning Christus. Die soldate weet nie hoe vinnig hulle moet vlug nie! Die steen word van voor die graf weggerol. Die erewag van engele begroet Koning Christus wat uit die dood het opgestaan. Christus wat die dood en die duiwel oorwin het! Wie is die groot Koning, op wie rus die heerskappy? Op Jesus Christus die Kind wat gebore is, die Seun wat ons gegee is. Hy verdien al ons vertroue, Hy verdien al ons liefde en gehoorsaamheid. Hy is die enige Koning wat heeltemal goed is!